b'\n_START_ARTICLE_\nValerijonas \xc5\xa0adreika\n_START_SECTION_\nBiografija\n_START_PARAGRAPH_\n1955 m. baig\xc4\x99s Vilniaus bibliotekininkyst\xc4\x97s technikum\xc4\x85, prad\xc4\x97jo studijuoti teis\xc4\x99 Vilniaus valstybinio universiteto (VU) Teis\xc4\x97s fakultete, kur\xc4\xaf 1962 m. baig\xc4\x97, \xc4\xafgijo teisininko kvalifikacij\xc4\x85._NEWLINE_1955-1957 m. bibliotekos Vilniuje ved\xc4\x97jas, 1962-1970 m. Juridin\xc4\x97s komisijos prie Lietuvos TSR Ministr\xc5\xb3 Tarybos vyresnysis konsultantas, 1970-1972 m. Lietuvos TSR teisingumo ministro pad\xc4\x97j\xc4\x97jas, nuo 1973-1991 m. Lietuvos advokat\xc5\xb3 kolegijos narys, 1981-1990 m. Lietuvos advokat\xc5\xb3 kolegijos prezidiumo pirmininko pavaduotojas._NEWLINE_1990 m. \xc5\xa0ilal\xc4\x97s rinkimin\xc4\x97je apygardoje i\xc5\xa1rinktas Auk\xc5\xa1\xc4\x8diausiosios Tarybos deputatu. Dalyvavo reformuojant Lietuvos komunist\xc5\xb3 partij\xc4\x85 \xc4\xaf socialdemokratin\xc4\x97s orientacijos partij\xc4\x85. LDDP narys, LDDP suva\xc5\xbeiavime i\xc5\xa1rinktas LDDP Tarybos nariu. Lietuvos demokratin\xc4\x97s darbo partijos (LDDP) frakcijos narys._NEWLINE_Dirbdamas Lietuvos Auk\xc5\xa1\xc4\x8diausiosios Tarybos nariu Teisin\xc4\x97s sistemos komisijoje, dalyvavo rengiant nepriklausomos Lietuvos \xc4\xafstatymus. Iki pat mirties V. \xc5\xa0adreika kiek gal\xc4\x97damas steb\xc4\x97jo visk\xc4\x85, kas vyko Lietuvoje ir steng\xc4\x97si pareik\xc5\xa1ti savo pozicij\xc4\x85. Gul\xc4\x97damas ligonin\xc4\x97je susitikin\xc4\x97jo su kolegomis, duodavo interviu spaudai, prisijung\xc4\x97 prie t\xc5\xb3, kurie atstovavo Lietuvos ateities forumui Auk\xc5\xa1\xc4\x8diausiojoje Taryboje._NEWLINE_Monografijos autorius. Paskelb\xc4\x97 straipsni\xc5\xb3 but\xc5\xb3 teis\xc4\x97s, retorikos, teisin\xc4\x97s gynybos klausimais._NEWLINE_Buvo ved\xc4\x99s; \xc5\xbemona Daiva, s\xc5\xabnus Gediminas, dukra \xc5\xaala._NEWLINE_Palaidotas Antakalnio kapin\xc4\x97se Vilniuje .'